Používateľská príručka WALKMAN
Tlač
Úvodná strana > Začíname > Napájanie/nabíjanie > Nabíjanie batérie

## Nabíjanie batérie

Informácie o režime [Battery Care]
Informácie o indikátore batérie
Batéria prehrávača sa nabíja počas pripojenia prehrávača k spustenému počítaču.
Na pripojenie prehrávača k počítaču použite kábel USB (dodané).
Keď indikátor zostávajúcej energie batérie v pravej hornej časti displeja ukazuje stav , nabíjanie je dokončené. (Doba nabíjania je približne 3 hodiny.)
Keď prehrávač používate po prvý raz alebo ak ste ho dlhú dobu nepoužívali, nabite ho úplne (na stav na indikátore zostávajúcej energie batérie na displeji).
Poznámka

- Po úplnom nabití prehrávač automaticky prejde do pohotovostného režimu.

### Informácie o režime [Battery Care]

V režime [Battery Care] prehrávač prestane nabíjať batériu krátko predtým, než je úplne nabitá. Keď nepotrebujete veľmi dlhú výdrž prehrávača, môžete nastaviť funkciu [Battery Care] na možnosť [On] a zvýšiť tak počet možných cyklov nabitia a vybitia batérie, čo môže výrazne predĺžiť životnosť batérie.
Informácie o tom, ako nastaviť režim [Battery Care], pozri [Detaily].
Poznámka

- V režime [Battery Care] zmizne prvý dielik na indikátore batérie o niečo rýchlejšie než štandardne. Je to spôsobené zastavením nabíjania batérie pred jej úplným nabitím (kvôli predĺženiu životnosti batérie), a nejde o poruchu.

### Informácie o indikátore batérie

Indikátor batérie v oblasti s informáciami ukazuje stav nabitia batérie.
S postupným vybíjaním batérie miznú dieliky na ikone. Ak sa zobrazí hlásenie [LOW BATTERY. Please Charge.], prehrávač nie je možné používať. V takomto prípade nabite batériu pripojením prehrávača k počítaču. Informácie o výdrži batérie, pozri [Detaily].
Rada

- Počas nabíjania displej stmavne.

Poznámka

- Ak nabíjate prehrávač po dlhšom čase nepoužívania, váš počítač nemusí rozpoznať prehrávač alebo sa na displeji nemusí nič zobraziť. Nechajte prehrávač nabíjať približne 5 minút, potom by mal znova začať pracovať normálne.

- Batériu nabíjajte pri teplote okolia 5 ºC až 35 ºC. Ak sa pokúsite nabiť batériu pri teplote okolia mimo uvedeného rozsahu, môže sa zobraziť ikona a nabíjanie nebude možné uskutočniť.

- Batériu je možné opakovane nabiť približne 500-krát, potom sa však opotrebuje. Toto číslo sa môže líšiť v závislosti od podmienok používania prehrávača.

- Počas prístupu počítača k prehrávaču sa na displeji zobrazuje hlásenie [Do not disconnect.]. Počas prístupu počítača k prehrávaču neodpájajte kábel USB (dodané); v opačnom prípade môže dôjsť k poškodeniu prenášaných údajov alebo údajov uložených v prehrávači.

- Počas pripojenia prehrávača k počítaču sú ovládacie tlačidlá prehrávača nefunkčné.

- Aby ste predišli opotrebeniu batérie, aspoň raz za pol roka alebo za rok ju nabite.

- Niektoré zariadenia USB pripojené k počítaču môžu rušiť správnu činnosť prehrávača.

- Nezaručujeme nabitie batérie s použitím po domácky zostaveného/upraveného počítača.

- Batéria prehrávača sa nenabíja, ak sa počas pripojenia prehrávača pomocou kábla USB počítač prepne do úsporného režimu, napríklad do režimu spánku alebo režimu dlhodobého spánku. Prehrávač namiesto toho naďalej využíva energiu z batérie, ktorá sa tým vybíja.

- Nenechávajte prehrávač dlhšiu dobu pripojený k prenosnému počítaču, ktorý nie je pripojený k zdroju striedavého prúdu, pretože prehrávač môže vybiť batériu počítača.

- Počas pripojenia prehrávača k počítaču nezapínajte, nereštartujte, nezapínajte z režimu spánku ani nevypínajte počítač. Tieto operácie môžu spôsobiť poruchu prehrávača. Pred vykonávaním týchto operácií odpojte prehrávač od počítača.

- Počas nabíjania sa v prehrávači môže akumulovať teplo. Neznamená to poruchu.

- Po pripojení prehrávača k počítaču prostredníctvom kábla USB sa vymažú informácie týkajúce sa obnovenia prehrávania naposledy prehrávanej skladby, videa, fotografie a podobne. Požadovaný obsah znova zvoľte v zobrazení zoznamu.

Späť na začiatok